Συντεταγμένες: 52°12′47″N 21°1′40″E﻿ / ﻿52.21306°N 21.02778°E﻿ / 52.21306; 21.02778

 Παλάτι Μπελβέντερ, θέα από το Πάρκο Γουαζιένκι, κάτω από το παλάτι.
Το **Μπελβέντερ** (πολωνικά: Belweder, από το ιταλικό *belvedere*, «όμορφη θέα») είναι νεοκλασικό παλάτι στη Βαρσοβία της Πολωνίας. Χτίστηκε το 1660 και ανακαινίστηκε στις αρχές του 1800, είναι μια από τις πολλές επίσημες κατοικίες που χρησιμοποιούσαν οι Πολωνοί πρόεδροι, καθώς και ένας κρατικός ξενώνας για τους αρχηγούς κρατών που επισκέπτονται τη πόλη. Το συγκρότημα βρίσκεται νότια του κέντρου της πόλης της Βαρσοβίας, κοντά στο ιστορικό Πάρκο Γουαζιένκι.

Ιστορία
-------

Το σημερινό κτήριο είναι το πιο πρόσφατο από τα πολλά που βρισκόταν στην τοποθεσία από το 1660. Το Μπελβέντερ ανήκε κάποτε στον τελευταίο βασιλιά της Πολωνίας, τον Στανίσουαφ Αύγουστο Πονιατόφσκι, ο οποίος το χρησιμοποιούσε ως εργοστάσιο κατασκευής πορσελάνης. Από το 1818 ήταν η κατοικία του Μεγάλου Δούκα Κωνσταντίνου Πάβλοβιτς, ο οποίος εκ των πραγμάτων ενεργούσε ως αντιβασιλέας στο Βασίλειο της Πολωνίας του Συνεδρίου. Έφυγε από το Μπελβέντερ στις αρχές της Νοεμβριανής Εξέγερσης του 1830.

Ύστερα από την αποκατάσταση της ανεξαρτησίας της Πολωνίας μετά τον Α΄ Παγκόσμιο Πόλεμο (1918), το Μπελβέντερ υπηρέτησε ως κατοικία του Στρατάρχη Γιούζεφ Πιουσούτσκι, Αρχηγού του Κράτους (1918–22) και αργότερα (1926–35) Υπουργού Στρατιωτικών Υποθέσεων της Πολωνίας. Κατά διαστήματα, ήταν επίσης η κατοικία του Προέδρου Στανίσουαφ Βοϊτσεχόφσκι. Μετά το Πραξικόπημα του Μαΐου του 1926, η ιδιοκτησία του συγκροτήματος είχε περάσει από τον Βοϊτσεχόφσκι στον Πιουσούτσκι, ο οποίος πέθανε εκεί το 1935.

Κατά τη διάρκεια του Β΄ Παγκοσμίου Πολέμου, το κτίριο ανακαινίστηκε εκτενώς για τον Χανς Φρανκ, Κυβερνήτη της κατεχόμενης από τους Ναζί Πολωνία και το λεγόμενο Γενικό Κυβερνείο. Παραμένει μία από τις λίγες πρωτότυπες κατασκευές στη Βαρσοβία που επιβίωσαν από τον πόλεμο.

Το 1945-1952 ήταν η κατοικία του Μπολέσουαφ Μπιέρουτ και αργότερα του προέδρου του Συμβουλίου της Επικρατείας. Από το 1989 έως τον Ιούλιο του 1994, ήταν η επίσημη κατοικία των προέδρων της Πολωνίας (Βόιτσεχ Γιαρουζέλσκι και Λεχ Βαλέσα), αλλά αποδείχθηκε πολύ μικρή για αυτόν τον σκοπό. Αργότερα ο πρόεδρος Μπρονίσουαφ Κομορόφσκι το χρησιμοποίησε ως ιδιωτική του κατοικία.

Το Μπελβέντερ χρησιμοποιείται συνήθως από τον Πρόεδρο και την κυβέρνηση για τελετουργικούς σκοπούς, ενώ ο Πρόεδρος κατοικεί στο «Προεδρικό Παλάτι» στο κέντρο της πόλης. Λειτουργεί επίσης ως επίσημη κατοικία αρχηγών κρατών σε επίσημες επισκέψεις στην Πολωνία και για άλλους σημαντικούς επισκέπτες. Υπήρχαν σχέδια να μετατραπεί το Παλάτι Μπελβέντερ σε μουσείο αφιερωμένο στον Γιούζεφ Πιουσούτσκι. Αυτή τη στιγμή στεγάζει μια μικρή έκθεση αφιερωμένη στον Στρατάρχη.

Εικόνες
-------

* Πρόσοψη του παλατιούΠρόσοψη του παλατιού
* Πάρκο Γουαζιένκι το 1775, του Μπερνάρντο ΜπελλόττοΠάρκο Γουαζιένκι το 1775, του Μπερνάρντο Μπελλόττο
* Εισβολή στο Παλάτι Μπελβέντερ κατά τη διάρκεια της Νοεμβριανής ΕξέγερσηςΕισβολή στο Παλάτι Μπελβέντερ κατά τη διάρκεια της Νοεμβριανής Εξέγερσης
* Άγαλμα του Γιούζεφ Πιουσούτσκι μπροστά από το Μπελβέντερ, την κατοικία του ΠιουσούτσκιΆγαλμα του Γιούζεφ Πιουσούτσκι μπροστά από το Μπελβέντερ, την κατοικία του Πιουσούτσκι

Δείτε επίσης
------------

* Βασιλική Διαδρομή
* Προεδρικό Παλάτι
* Νεοκλασική αρχιτεκτονική στην Πολωνία
* Belvedere Vodka - εμπορικό σήμα βότκας που πήρε το όνομά του από το παλάτι, το οποίο απεικονίζεται στην ετικέτα του

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπελβέντερ (Βαρσοβία)** |

1. 1 2  3875850.
2. 1 2 3 4 5 6  *register of objects of cultural heritage in Poland*. www.nid.pl/pl/Informacje\_ogolne/Zabytki\_w\_Polsce/rejestr-zabytkow/zestawienia-zabytkow-nieruchomych/. Ανακτήθηκε στις 31  Ιουλίου 2023.
3. ↑  «Belweder» (στα pl). *www.warsawtour.pl*. Αρχειοθετήθηκε από το πρωτότυπο στις 2009-09-06.. Ανακτήθηκε στις 2009-03-23.
4. 1 2 3 4  «Belvedere». *eGuide / Treasures of Warsaw on-line*. Αρχειοθετήθηκε από το πρωτότυπο στις 2006-02-08.. Ανακτήθηκε στις 2009-03-23.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 173190313
* LCCN: sh2002004567
* GND: 4207358-3
* ULAN: 500312732

 |

 |